
UAB KAUNO KOGENERACINĖS JĖGAINĖS
PRAMONINIŲ ATLIEKŲ TVARKYMO (NAUDOJIMO ENERGIJAI GAUTI) PASLAUGOS PARDAVIMO
KONKURSO TAISYKLĖS

KONKURSO NUMERIS 2026/01
I. BENDROJI DALIS

1. [bookmark: _Hlk210371084]Atliekų tvarkymo (naudojimo energijai gauti) paslaugos pardavimo konkursą organizuoja ir taisykles nustato pagal Lietuvos Respublikos įstatymus įsteigta ir veikianti UAB Kauno kogeneracinė jėgainė.

2. Šiose taisyklėse vartojami terminai ir sutrumpinimai:

	Anketa
	Potencialaus Konkurso dalyvio registracijos anketa (Priedas Nr. 1)

	Atliekos

	Netinkamos perdirbti, tačiau energetinę vertę turinčios nepavojingosios pramoninės atliekos, kurios teisės aktų nustatyta tvarka yra laikomos tinkamomis naudojimui energijai gauti Atliekų bendro deginimo įrenginyje.

	Atliekų tvarkymo sutartis
	Atliekų tvarkymo (naudojimo energijai gauti) paslaugos teikimo sutartis sudaroma tarp Konkurso organizatoriaus (Pardavėjo) ir Konkurso laimėtojo (Pirkėjo).

	Konkursas
	Atliekų tvarkymo (naudojimo energijai gauti) paslaugos pardavimo būdas, kai neribojamas galimų pirkėjų, dalyvaujančių Konkurse, skaičius, o Atliekų tvarkymo sutartis sudaroma su Konkurso laimėtoju (laimėtojais) pagal šiose Taisyklėse nustatytas sąlygas.

	Potencialus Konkurso dalyvis
	Asmuo, siekiantis būti patvirtintu Konkurso dalyviu, tačiau dar neįtrauktas į Konkurso dalyvių sąrašą.

	Konkurso dalyvių sąrašas
	Pasibaigus Potencialių Konkurso dalyvių dokumentų vertinimo terminui ir Konkurso organizatoriaus komisijai priėmus galutinius sprendimus dėl Konkurso dalyvių tvirtinimo, suformuotas visų Konkurse dalyvaujančių Konkurso dalyvių sąrašas (Priedas Nr. 4).

	Konkurso dalyvis 
	Bet kuris juridinis asmuo (arba tokių asmenų grupė), kuris atitinka Konkurso dalyviui keliamus reikalavimus ir yra pripažįstamas Konkurso dalyviu. Asmuo yra laikomas Konkurso dalyviu nuo sprendimo pripažinti jį Konkurso dalyviu ir  kai jis yra įtrauktas į Konkurso dalyvių sąrašą.

	Konkurso organizatoriaus komisija (Konkurso komisija)
	Konkurso organizatoriaus sudaryta komisija, susidedanti iš Konkurso organizatoriaus atstovo, Konkurso protokoluotojo (sekretoriaus) bei Konkurso organizatoriaus patronuojančios bendrovės AB „Ignitis grupė“ valdomos UAB „Ignitis grupės paslaugų centras“ atstovų. Esant poreikiui Konkurso organizatorius turi teisę įtraukti į Konkurso komisijos sudėtį ir kitus narius.

	Konkurso objektas
	Atliekų tvarkymo (naudojimo energijai gauti) paslauga, kurią Konkurso organizatorius (Pardavėjas) teikia pagal Taisyklėse nustatytą tvarką ir sąlygas.

	[bookmark: page2]Konkurso organizatorius arba Pardavėjas
	UAB Kauno kogeneracinė jėgainė (juridinio asmens kodas 303792888, registruotos buveinės adresas Jėgainės g. 6, Biruliškių k., LT-54469 Kauno raj., Lietuvos Respublika).

	Konkurso dalyvių pasiūlymų eilė
	Konkurso komisijos skelbiama visų Konkurso dalyvių pasiūlymų eilė, išdėstyta pagal Taisyklėse nustatytą tvarką ir sąlygas, kurioje yra nurodomi Konkurso dalyvių numeriai, jų  siūlytas Atliekų kiekis ir kaina, taip pat yra išskiriami Konkurso laimėtojai, nurodant jų siūlytą kainą ir Atliekų kiekį, kurį Pardavėjas įsipareigoja sutvarkyti atitinkamam (-iem) Konkurso laimėtojui (-ams).

	Konkurso laimėtojas (-ai)
	Konkurso dalyvis (-iai), paskelbtas (-i) Konkurso laimėtoju (-ais). 

	Pasiūlymas
	Konkurso dalyvio pasiūlymas, kuriame nurodomas siūlomas Atliekų kiekis, kaina ir kita informacija (Priedas Nr. 2).

	Taisyklės
	Atliekų tvarkymo (naudojimo energijai gauti) paslaugos pardavimo konkurso taisyklės ir priedai, kurie yra neatskiriama Taisyklių dalis.



3. Konkursą organizuoja ir vykdo Konkurso organizatorius. Konkurso organizatoriaus komisija tvirtina Konkurso dalyvius, suformuoja Konkurso dalyvių pasiūlymų eilę, tvirtina Konkurso rezultatus bei atlieka kitas funkcijas, numatytas šiose Taisyklėse.
4. Konkurso dalyviais gali būti juridiniai asmenys (ar tokių asmenų grupė), naudojantys, valdantys ar disponuojantys Atliekomis, kurios Lietuvos Respublikos teisės aktų nustatyta tvarka yra tinkamos atliekų tvarkymui (naudojimo energijai gauti). 
5. Konkurso organizatoriaus jėgainėje galima naudoti energijai gauti Atliekas, kurios atitinka patvirtintą Kauno kogeneracinės jėgainės taršos ir integruotos prevencijos kontrolės leidimą[footnoteRef:2]. Atliekos turi būti po rūšiavimo likusios netinkamos pakartotinai panaudoti ir perdirbti bei turėti energetinę vertę. Konkurso dalyviai dalyvaudami Konkurse įsipareigoja siūlyti tiekti ir Konkurso laimėjimo atveju tiekti tik tas Atliekas, kurios atitinka šiame punkte ir kitose šių Taisyklių nuostatose nurodytus kriterijus ir įsipareigoja užtikrinti, kad nesiūlys tiekimui nuotekų valymo įrenginių atliekų ir kitų draudžiamų energijos gamybai naudoti atliekų. Konkurso dalyviams ir laimėtojams draudžiama siūlyti ir tiekti užsienio kilmės atliekas. [2:   UAB Kauno kogeneracinės jėgainės taršos ir integruotos prevencijos kontrolės leidimas] 

6. Šios Taisyklės taikomos Potencialiems Konkurso dalyviams, Konkurso dalyviams, Konkurso laimėtojams, Konkurso organizatoriui bei Konkurso organizatoriaus komisijai.
7. Šios Taisyklės skelbiamos Konkurso organizatoriaus internetiniame tinklalapyje adresu  https://kkj.lt/.
8. Su Konkurso dalyvių sąrašu (Priedas Nr. 4), Konkurso dalyvių Pasiūlymų registracijos žurnalu (Priedas Nr. 5) ir Konkurso komisijos protokolu (Priedas Nr. 6), taip pat kitomis Potencialių Konkurso dalyvių ar Konkurso dalyvių užpildytomis formomis teisę susipažinti turi tik Konkurso organizatoriaus komisijos nariai ir Konkurso organizatorius, išskyrus atvejus kai Taisyklėse nurodyta kitaip. Šie dokumentai laikomi konfidencialiais ir yra neskelbiami (įskaitant ir po Konkurso pabaigos).



II. KONKURSO OBJEKTAS

9. Konkurso organizatorius šį Konkursą skelbia 75 000 (septyniasdešimt penkių tūkstančių) tonų Atliekų kiekiui tvarkyti (naudojimo energijai gauti), kai Atliekų kaloringumas yra 8-13 MJ/kg ribose, ir įsipareigoja pagal šiose Taisyklėse ir Atliekų tvarkymo sutartyje (Priedas Nr. 7) nustatytas sąlygas sutvarkyti Atliekas per ne ilgesnį nei 12 (dvylikos) mėnesių laikotarpį, kuris yra skaičiuojamas nuo 2027 m. sausio mėn. 1 d.  Kadangi Konkurso organizavimo metu nėra žinoma kokio tiksliai kaloringumo atliekas faktiškai tieks Konkurso laimėtojas (-ai), sutartyse bus numatoma galima ±10% (dešimties procentų) metinio pristatomo kiekio paklaida didėjimo ir mažėjimo ribose. 
10. Mažiausias Atliekų kiekis, kurį Konkurso dalyvis gali siūlyti, yra 2 500 (du tūkstančiai penki šimtai) tonų. Didžiausias Atliekų kiekis, kurį Konkurso dalyvis gali siūlyti, yra 25 000 (dvidešimt penki  tūkstančiai) tonų.
11. Pradinė už Atliekų tvarkymą mokėtina kaina yra 95,00 EUR (devyniasdešimt penki eurai ir 00 ct) už 1 (vieną) Atliekų toną. Konkurso dalyvis negali siūlyti mažesnės kainos nei šiame Taisyklių punkte nustatyta pradinė mokėtina kaina už 1 (vieną) Atliekų tonos sutvarkymą.

III.	SKELBIMAS APIE VYKDOMĄ KONKURSĄ

12. Informacija apie Konkursą skelbiama Konkurso organizatoriaus interneto tinklalapyje adresu –  https://kkj.lt/. Apie rengiamą Konkursą taip pat gali būti informuojama skelbimų portaluose, kituose internetiniuose tinklalapiuose ir žiniasklaidos priemonėse. Konkurso komunikacija yra vykdoma el. paštu: jolanta.leliuniene@kkj.lt. agne.cerkauskiene@kkj.lt arba info@kkj.lt
13. Visa Konkurso organizatoriaus (Pardavėjo) Konkurse pateikta informacija apie Konkurso objektą laikytina teisinga, tačiau Konkurso organizatorius (Pardavėjas) negarantuoja ir kitaip nepatvirtina pateiktos informacijos išbaigtumo. Potencialus Konkurso dalyvis, Konkurso dalyvis, Konkurso laimėtojas yra visiškai atsakingi už savarankišką Konkurso objekto teisinio, aplinkos apsaugos ir kitus vertinimus.

IV.	KONKURSO DALYVIŲ REGISTRACIJA IR PATIKRA

14. Potencialus Konkurso dalyvis privalo pateikti Konkurso organizatoriui tinkamai užpildytą Anketą (Priedas Nr. 1), Įsipareigojimą dėl konfidencialios informacijos apsaugos (Priedas Nr. 8) ir atitikti šiuos kvalifikacinius reikalavimus:

	Eil.
Nr.
	Kvalifikaciniai reikalavimai
	Atitikimą kvalifikaciniams reikalavimams patvirtinantys dokumentai

	1.
	Konkurse gali dalyvauti juridinis asmuo (ar tokių asmenų grupė), kuris valdo, naudoja ar disponuoja ne  mažesniu Atliekų kiekiu nei 2 500 (du tūkstančiai penki šimtai) tonų per 1 (vienerių) metų laikotarpį.
	Pasirašyta Anketa. Kilus abejonių dėl pateiktos informacijos, Konkurso organizatorius turi teisę kreiptis dėl papildomos informacijos ir dokumentų pateikimo.

	2.
	Potencialaus Konkurso dalyvio paskutinių (prieš tai buvusių) finansinių metų nuosavas kapitalas turi būti ne mažesnis nei 10 000 (dešimt tūkstančių) EUR.
	

	3.
	Potencialus Konkurso dalyvis neturi pradelstų mokėjimų ir (arba) įsiskolinimų Konkurso organizatoriui anketos pateikimo dieną.
	

	4.
	Potencialus Konkurso dalyvis nėra bankrutuojantis, bankrutavęs, likviduojamas, restruktūrizuojamas.
	

	[bookmark: page4]    5. 
	Potencialus Konkurso dalyvis turi teisę vykdyti Atliekų tvarkymo veiklą ir turi visus pagal LR teisės aktus šiai veiklai vykdyti būtinus leidimus ir (ar) kitus dokumentus.
	


15. Potencialus Konkurso dalyvis įsipareigoja nedelsiant informuoti Konkurso organizatorių, jei Konkurso metu jam tampa žinoma, jog jis neatitinka Taisyklių 14 punkte nurodytų kvalifikacinių reikalavimų.
16. Potencialūs Konkurso dalyviai Anketas turi pateikti iki Konkurso organizatoriaus interneto tinklalapyje nurodyto termino pabaigos.
17. Konkurso organizatoriaus komisija Potencialių Konkurso dalyvių vertinimą atlieka per 2 (dvi) darbo dienas pasibaigus Potencialių Konkurso dalyvių Anketų pateikimo terminui.
18. Jei Konkurso organizatoriaus komisija patikrina Potencialių Konkurso dalyvių pateiktus dokumentus (žr. 14 punktą) ir nustato trūkumų, apie tai el. paštu informuojamas Potencialus Konkurso dalyvis, suteikiant 2 (dviejų) darbo dienų terminą ištaisyti nurodytus trūkumus. Jei Potencialus Konkurso dalyvis neištaiso ar netinkamai ištaiso Konkurso organizatoriaus komisijos nustatytus trūkumus, jis nėra įtraukiamas į Konkurso dalyvių sąrašą.
19. Konkurso organizatoriaus komisija, pasibaigus Potencialių Konkurso dalyvių pateiktų dokumentų vertinimo arba tikslinimo terminui (kai toks papildomas terminas dokumentų tikslinimui buvo taikytas), per 2 (dvi) darbo dienas suformuoja ir patvirtina Konkurso dalyvių sąrašą.
20. Konkurso organizatorius atskirai informuoja kiekvieną Potencialų Konkurso dalyvį Anketoje nurodytu el. pašto adresu ar jis yra įtrauktas į Konkurso dalyvių sąrašą. Tuo atveju, jei jis įtrauktas į Konkurso dalyvių sąrašą, su šiuo pranešimu jam taip pat yra pateikiamas Konkurso dalyvio numeris. Šis pranešimas siunčiamas per 1 (vieną) darbo dieną po Konkurso dalyvių sąrašo patvirtinimo dienos.

V. PASIŪLYMŲ TEIKIMAS

21. Pateikti Pasiūlymą turi teisę tik Konkurso dalyviai, kurie yra įtraukti į Konkurso dalyvių sąrašą (Priedas Nr. 4). Konkurso dalyvis gali teikti tik vieną Pasiūlymą.
22. Pasiūlymai turi būti pateikti iki vokų atplėšimo posėdžio pradžios. Apie tikslią vokų atplėšimo posėdžio datą, laiką ir vietą Konkurso dalyviai informuojami Anketoje nurodytu el. paštu, kartu su šių Taisyklių 20 punkte nurodytu pranešimu (preliminarus numatomas Pasiūlymo paruošimo ir pateikimo terminas – 5 (penkios) darbo dienos).
23. Pasiūlymą (Priedas Nr. 2) sudaro 2 (dvi) dalys: pirmojoje Pasiūlymo dalyje yra nurodomas Konkurso numeris, Konkurso dalyvio numeris, siūloma kaina ir Atliekų kiekis; antrojoje Pasiūlymo dalyje yra nurodomas Konkurso dalyvis (įmonės pavadinimas, kodas, buveinės adresas), atstovavimo pagrindas (pagal įstatus ar kitas pagrindas) ir kaip priedas pridedamas įgaliojimą patvirtinantis dokumentas (jei taikoma). Antroji Pasiūlymo dalis yra konfidenciali, nerodoma, neskelbiama, su ja teisę susipažinti turi tik Konkurso organizatoriaus komisijos nariai ir Konkurso organizatorius. Abi Pasiūlymo dalys turi būti užpildytos, susiūtos ar surištos, užtikrinant, jog abiejų Pasiūlymo dalių nebūtų galima pakeisti jų nepažeidžiant. Konkurso dalyvio atstovas pasirašo tik antrą Pasiūlymo dalį ir uždeda antspaudą (jei tokį turi).
24. Visi Pasiūlymo laukai privalo būti tinkamai ir visiškai užpildyti. Pasiūlyme nurodoma galutinė tvarkytinų Atliekų siūloma kaina eurais centų tikslumu. Pasiūlyme nurodoma galutinė siūloma kaina negali būti mažesnė nei pradinė kaina (95,00 EUR už toną), nurodomas Atliekų kiekis negali būti mažesnis nei minimalus (2 500 tonų) ir didesnis nei maksimalus (25 000 tonų) Atliekų kiekis, kuris yra nustatytas šiose Taisyklėse.
25. Pasiūlymas turi galioti ne trumpiau nei 30 (trisdešimt) darbo dienų nuo Pasiūlymų pateikimo termino pabaigos. Jei Pasiūlyme nenurodytas jo galiojimo terminas, arba nurodomas trumpesnis terminas – laikoma, kad Pasiūlymas galioja šiame punkte nurodytą terminą.
26. [bookmark: page5]Pasibaigus Pasiūlymų pateikimo terminui, nei Konkurso dalyvių siūloma kaina, nei Atliekų kiekis negali būti keičiami. 
27. Pateikdami Pasiūlymą, Konkurso dalyviai sutinka su šių Taisyklių sąlygomis ir patvirtina, kad jų dokumentuose pateikta informacija yra teisinga ir apima viską, ko reikia tinkamam Atliekų tvarkymo sutarties įvykdymui.
28. Pasiūlymas pateikiamas įteikiant asmeniškai arba per kurjerį. Vokai pateikiami Konkurso organizatoriui adresu Jėgainės g. 6, Biruliškių k., LT-54469 Kauno raj. (į jėgainę). Gautus vokus su Pasiūlymu Konkurso organizatorius registruoja Konkurso dalyvių pasiūlymų registracijos žurnale (Priedas Nr. 5). Vokai turi būti be trūkumų, įvardintų 29 p.
29. Konkurso organizatorius nepriima neužklijuotų, vokų turinį atskleidžiančių, turinčių mechaninių ar kitokių pažeidimų vokų. Konkurso organizatorius taip pat nepriima vokų, jeigu pagal užrašą ant voko negalima identifikuoti Konkurso dalyvio numerio, Konkurso pavadinimo ar Konkurso numerio, arba vokas gautas pasibaigus Pasiūlymų pateikimo terminui. Nepriimti vokai grąžinami Konkurso dalyviui, nurodant voko nepriėmimo priežastį. Kol nėra pasibaigęs Pasiūlymų pateikimo terminas, vokas su Pasiūlymu, pašalinus trūkumus, dėl kurių buvo nepriimtas (atmestas), gali būti teikiamas pakartotinai.
30. Konkurso organizatorius neatsako už vokų būklę jų gavimo metu, kurjerių tarnybų vėlavimus ar kitus nenumatytus atvejus, dėl kurių vokai su Pasiūlymais nebuvo gauti ar gauti pavėluotai.
31. Kiekvienam Konkurso dalyviui, asmeniškai pateikusiam voką su Pasiūlymu, jeigu vokas nebuvo atmestas, Konkurso organizatorius išduoda Konkurso dalyvio registravimo pažymėjimą (Priedas Nr. 3). Jeigu vokas su Pasiūlymu pateikiamas per kurjerį, Konkurso organizatorius išrašo registravimo pažymėjimą, kurį iki vokų atplėšimo posėdžio pradžios Konkurso organizatorius išsiunčia Konkurso dalyviui Anketoje nurodytu elektroninio pašto adresu. Registravimo pažymėjimas suteikia teisę Konkurso dalyviui (jo atstovui) dalyvauti vokų atplėšimo posėdyje.

VI.	VOKŲ ATPLĖŠIMO POSĖDIS

32. Vokų atplėšimo posėdis vyks Konkurso organizatoriaus nurodytu laiku, vietoje ir būdu (gyvai arba nuotoliniu būdu), apie tai informuojant Konkurso dalyvius Taisyklių 22 punkte nustatyta tvarka. Konkurso organizatorius pasilieka teisę keisti vokų atplėšimo posėdžio laiką, vietą ar būdą, apie tai tinkamai informuodamas Konkurso dalyvius bei atitinkamai pratęsdamas Pasiūlymų pateikimo terminą.
33. Konkurso dalyviai (jų atstovai), pavėluotai atvykę (prisijungę, jei vokų atplėšimo posėdis vyksta nuotoliniu būdu) į vokų atplėšimo posėdį, į jį nėra įleidžiami.
34. Vokų atplėšimą vykdo Konkurso organizatoriaus komisija, kuriai pirmininkauja Konkurso organizatoriaus paskirtas atstovas.
35. Vokų atplėšimo procedūroje turi teisę dalyvauti Pasiūlymą pateikę Konkurso dalyviai (jų atstovai), pateikę Konkurso dalyvio registravimo pažymėjimus arba gavę prisijungimus į nuotolinį Konkurso komisijos posėdį. Vokai atplėšiami ir tuo atveju, jei į vokų atplėšimo posėdį neatvyksta (neprisijungia) Pasiūlymą pateikę Konkurso dalyviai (jų atstovai).
36. Iki vokų atplėšimo pradžios Konkurso organizatoriaus komisija patikrina, ar į vokų atplėšimo posėdį atvykę (prisijungę) asmenys turi teisę dalyvauti posėdyje, tai užfiksuodama Konkurso organizatoriaus komisijos protokole (Priedas Nr. 6).
37. Konkurso organizatorius turi teisę pasikviesti antstolį, kuris fiksuos faktines aplinkybes nuo į vokų atplėšimo posėdį atvykusių asmenų registravimo iki vokų atplėšimo posėdžio pabaigos. Antstoliui yra leidžiama naudoti įvairias technines priemones, siekiant užfiksuoti faktines aplinkybes. Kitiems asmenims draudžiama filmuoti, fotografuoti, daryti garso ar vaizdo įrašus bei naudoti kitas technines priemones garso ir/ar vaizdo fiksavimui. Konkurso organizatoriaus komisija turi teisę pašalinti iš posėdžio asmenis, pažeidusius šį draudimą ar kitaip trukdančius posėdžiui.
38. [bookmark: page6]Konkurso organizatoriaus komisijos pirmininkas skelbia vokų atplėšimo pradžią, atplėšia visų Konkurso dalyvių užklijuotus vokus ir vokų atplėšimo metu skelbia Konkurso dalyvio numerį, Pasiūlyme nurodytą Atliekų kainą ir Atliekų kiekį.
39. Konkurso organizatoriaus komisijos nariai vokų atplėšimo procedūros rezultatus įformina Konkurso komisijos protokole (Priedas Nr. 6). Šį protokolą pasirašo Konkurso organizatoriaus komisijos nariai.
40. Tolesniuose Pasiūlymų vertinimo etapuose Konkurso dalyviai nedalyvauja.

VII.	KONKURSO DALYVIŲ EILĖS SUDARYMAS IR LAIMĖTOJŲ SKELBIMAS

41. Konkurso organizatoriaus komisija įvertina Konkurso dalyvių pateiktus Pasiūlymus.
42. Konkurso organizatoriaus komisija sudaro Konkurso dalyvių pasiūlymų eilę Konkurso dalyvio pasiūlytos Konkurso objekto kainos įkainio mažėjimo tvarka. Jei kelių Konkurso dalyvių pasiūlyta kaina yra vienoda, pirmesnis į Konkurso dalyvių pasiūlymų eilę įrašomas Konkurso dalyvis, kuris pateikė Pasiūlymą su didesniu Atliekų kiekiu. Jei Konkurso dalyvių pasiūlyta kaina bei Atliekų kiekiai yra vienodi, pirmesnis į Konkurso dalyvių pasiūlymų eilę įrašomas Konkurso dalyvis, kuris pateikė Pasiūlymą anksčiau.
43. Jei Konkurse dalyvauja daugiau nei vienas Konkurso dalyvis ir Konkurso dalyviai sumoje pasiūlo daugiau negu 75 000 (septyniasdešimt penkis tūkstančius) tonų Atliekų, Konkurso laimėtojais bus pripažįstami didžiausią (-ius) Konkurso objekto kainą pasiūlę Konkurso dalyviai, kurių bendra pasiūlytų Atliekų kiekių suma neviršija maksimalaus 75 000 (septyniasdešimt penkių tūkstančių) tonų Atliekų kiekio.
44. Jei sudarant Konkurso dalyvių pasiūlymų eilę paskutinio Konkurso eilėje esančio laimėtojo siūlomas Atliekų kiekis, jį sumuojant kartu su Konkurso dalyvių pasiūlymų eilėje aukščiau esančių Konkurso dalyvių siūlytu Atliekų kiekiu, viršija 75 000 (septyniasdešimt penkis tūkstančius) tonų, tai jis pripažįstamas laimėtoju tiekti tokį Atliekų kiekį, kuris bus apskaičiuojamas kaip skirtumas tarp 75 000 (septyniasdešimt  penkių tūkstančių) tonų ir kitų aukščiau Konkurso dalyvių pasiūlymų eilėje esančių Konkurso dalyvių siūlyto kiekio bendros sumos.
45. Konkurso dalyvių pasiūlymų eilė (Priedas Nr. 9) pagal šių Taisyklių 41 – 44 punktus yra tvirtinama Konkurso organizatoriaus komisijos ir pateikiama Konkurso dalyviams ne vėliau negu per 1 (vieną) darbo dieną nuo vokų atplėšimo posėdžio pabaigos Anketoje nurodytais el. pašto adresais. Šie duomenys yra konfidencialūs ir gali būti viešai skelbiami ar teikiami tretiesiems asmenims tik gavus rašytinį Konkurso organizatoriaus sutikimą.



VIII.	PASIŪLYMŲ ATMETIMO PAGRINDAI

46. Konkurso organizatoriaus komisija atmeta Pasiūlymą ir panaikina jį pateikusio Konkurso dalyvio statusą, jeigu:
46.1. Pasiūlymas neatitinka Taisyklių reikalavimų, taip pat jei Pasiūlyme yra pateikiami netikslūs, neįskaitomi duomenys;
46.2. tampa žinoma, jog Konkurso dalyvis (-iai) yra bankrutuojantis, bankrutavęs, likviduojamas, restruktūrizuojamas ar tampa žinoma, jog Anketoje pateikti duomenys yra klaidingi, neatitinkantys tikrovės;
46.3. kompetentingame teisme yra pateiktas pareiškimas dėl bankroto bylos Konkurso dalyviui iškėlimo arba yra priimta teismo nutartis iškelti bankroto bylą, arba bankroto procesas vykdomas ne teismo tvarka;
[bookmark: page7]46.4. iki vokų atplėšimo posėdžio pradžios yra gautas teisės aktų nustatytos institucijos, įstaigos, organizacijos neigiamas Konkurso dalyvio vertinimas, ar galimybės su tokiu Konkurso dalyviu sudaryti sandorį įvertinimas, išvada, sprendimas;
46.5. yra kitų aplinkybių, dėl kurių Konkurso organizatorius pagal galiojančius Lietuvos Respublikos teisės aktus ar AB „Ignitis grupė“ įmonių grupės Etikos ir elgesio kodekso nuostatas[footnoteRef:3], negali turėti sutartinių santykių su Konkurso dalyviu; [3:  AB „Ignitis grupė“ Etikos ir elgesio kodeksas] 

46.6. yra kitų aplinkybių, dėl kurių Atliekų tvarkymo sutarties sudarymas su Konkurso dalyviu pažeistų teisės aktų reikalavimus.
47. Konkurso organizatoriaus komisija, atmesdama Pasiūlymą ir panaikindama Konkurso dalyvio statusą, arba atsisakydama pripažinti Konkurso dalyvį Konkurso laimėtoju šių Taisyklių 46 punkte nurodytais pagrindais, neprivalo kreiptis į kompetentingas Lietuvos Respublikos institucijas ar įstaigas dėl Taisyklių 46 punkte nurodytų kriterijų atitikimą pagrindžiančios informacijos ir neprivalo pateikti Konkurso dalyviui ar Konkurso laimėtojui jokių pažymų, pagrindžiančių šią Konkurso komisijos turimą informaciją, kai tokia informacija yra gauta ne iš Konkurso dalyvio.

IX. ATLIEKŲ TVARKYMO SUTARTIES SUDARYMAS

48. Atliekų tvarkymo sutartis sudaroma tarp Pardavėjo ir Konkurso laimėtojo, kuria Pardavėjas įsipareigoja parduoti Konkurso objektą, o Konkurso laimėtojas įsipareigoja nupirkti ir sumokėti sutartyje nurodytą kainą ir įvykdyti kitus sutartyje nurodytus įsipareigojimus.
49. Konkurso laimėtojui (-ams) elektroniniu paštu kartu su Konkurso laimėtojų eile yra pateikiamas kvietimas per 10 (dešimt) darbo dienų nuo šio kvietimo išsiuntimo dienos pasirašyti Atliekų tvarkymo sutartį (Priedas Nr. 7).
50. Jeigu Konkurso dalyvis (-iai), pripažintas (-i) Konkurso laimėtoju (-ais), atsisako pasirašyti Atliekų tvarkymo sutartį arba jos nepasirašo per Taisyklių 49 punkte nurodytą terminą, arba neįvykdo kitų šiose Taisyklėse nustatytų reikalavimų, Konkurso organizatorius turi teisę pakviesti kitą (-us) Konkurso dalyvių pasiūlymų eilėje esantį Konkurso dalyvį (-ius) pasirašyti Atliekų tvarkymo sutartį, kol pasiekiamas Konkurse numatytas Atliekų kiekis.
51. Jeigu laikotarpyje nuo Konkurso dalyvio pripažinimo Konkurso laimėtoju iki Atliekų tvarkymo sutarties pasirašymo paaiškėja, kad Konkurso laimėtojo pateikti dokumentai ar juose esanti informacija yra ar tapo melaginga, neteisinga, neatitinkanti tikrovės (arba yra kitos aplinkybės, nurodytos Taisyklių 46 punkte), tai Atliekų tvarkymo sutartis su šiuo Konkurso dalyviu nėra sudaroma ir Konkurso organizatoriaus komisijos sprendimu Konkurso laimėtoju pripažįstamas kitas pagal eilę Konkurso dalyvių pasiūlymų eilėje įrašytas Konkurso dalyvis.
52. Konkurso dalyvis (-iai), nusprendęs dalyvauti Konkurse, tuo pačiu įsipareigoja sumokėti Konkurso organizatoriui 3 000 (trijų tūkstančių) EUR baudą tuo atveju, jei pripažinus jį (juos) Konkurso laimėtoju (-ais) atsisako pasirašyti Atliekų tvarkymo sutartį arba jos nepasirašo per Taisyklių 49 punkte nurodytą terminą, įskaitant dėl priežasčių, nurodytų Taisyklių 51 punkte.

X. KONKURSO PABAIGA

53. Konkursas laikomas pasibaigusiu, jeigu:
53.1.	per skelbime apie Konkursą nurodytą terminą nė vienas Potencialus Konkurso dalyvis nepateikia Anketos arba nė vienas Potencialus Konkurso dalyvis nepripažįstamas Konkurso dalyviu;
53.2.	negaunamas nė vienas Pasiūlymas arba visi Pasiūlymai yra atmetami Taisyklėse nustatytais pagrindais;
53.3.	nė vienas Konkurso dalyvis, pripažintas Konkurso laimėtoju, nepasirašo Atliekų tvarkymo sutarties;
[bookmark: page8]53.4.	tarp Pardavėjo ir Konkurso laimėtojų sudaromos Atliekų tvarkymo sutartys;
53.5.	Konkurso organizatoriaus sprendimu Konkursas yra nutraukiamas;
53.6.	yra kiti šiose Taisyklėse nustatyti pagrindai.

XI. BAIGIAMOSIOS NUOSTATOS

54. Nei Konkurso organizatorius, nei Konkurso organizatoriaus komisija neatsako už jokius Potencialių Konkurso dalyvių, Konkurso dalyvių, Konkurso laimėtojų patirtus nuostolius, rengiantis Konkursui ir/ar dalyvaujant Konkurse. Konkurso organizatorius turi teisę vienašališkai bet kada nutraukti Konkursą, apie tai informavęs Potencialius Konkurso dalyvius, Konkurso dalyvius.
55. Ginčai, kilę dėl Konkurso organizavimo, vykdymo ar jo rezultatų, sprendžiami Lietuvos Respublikos įstatymų nustatyta tvarka.
56. Konkurso organizatorius turi teisę viešai paskelbti informaciją apie Konkurso laimėtoją bei jo pasiūlytą galutinę Atliekų kainą ir kiekį.
57. Kiekvienas suinteresuotas asmuo iki Potencialių Konkurso dalyvių Anketų pateikimo termino pabaigos gali kreiptis į Konkurso organizatorių elektroniniu paštu dėl šių Taisyklių paaiškinimo/patikslinimo. Atsakymai į suinteresuotų asmenų klausimus/prašymus siunčiami suinteresuotam asmeniui elektroniniu paštu.
58. Konkurso organizatorius turi teisę tikslinti Konkurso vykdymo terminus ir sąlygas apie tai paskelbdamas savo internetinėje svetainėje https://kkj.lt/ iki Potencialių konkurso dalyvių Anketų pateikimo, o vėlesniuose etapuose - informuodamas į Konkurso dalyvių sąrašą įtrauktus Konkurso dalyvius jų nurodytais kontaktais.
59. Už Taisyklių laikymosi priežiūrą, savalaikį atnaujinimą bei pakeitimų inicijavimą atsako Konkurso organizatorius.



XII. TAISYKLIŲ PRIEDAI

Priedas Nr. 1 – „Potencialaus Konkurso dalyvio registracijos anketa“;
Priedas Nr. 2 – „Konkurso dalyvio pasiūlymas“;
Priedas Nr. 3 – „Konkurso dalyvio registravimo pažymėjimas“;
Priedas Nr. 4 – „Konkurso dalyvių sąrašas“ (neskelbiama);
Priedas Nr. 5 – „Konkurso dalyvių pasiūlymų registracijos žurnalas“ (neskelbiama);
Priedas Nr. 6 – „Konkurso komisijos protokolas“ (neskelbiama);
Priedas Nr. 7 – „Atliekų tvarkymo (naudojimo energijai gauti) sutartis“ (projektas);
Priedas Nr. 8 – „Įsipareigojimas dėl konfidencialios informacijos apsaugos“;
Priedas Nr. 9 – „Pasiūlymų eilė“ (neskelbiama).

